《续百忧集行》
宋代·吴则礼

少陵昨者百忧集，但言儿啼四壁空。
羁臣即今百忧集，永痛母氏崩心胸。
畴昔罪臣投荆州，板舆惴惴那得留。
老人端已怕劳事，况乃离别酸鼻头。
荆州破屋冷似铁，眼边种种那堪说。
缚竹为瓦安得完，往往稀间过霜雪。
母氏癯然由暑热，喘卧十日遽死诀。
至斯极矣其予乎，每辄念此骨欲折。
九重陛下仁如天，蓬赦却上沙市船。
饱闻荆江西江恶，举家性命实可怜。
余生休论饭不足，今费君王岳祠禄。
母氏弃吾如许时，殊方只有看云哭。
贺公吴语慎莫嫌，渠自山阴一茅屋。
瘦妻稚子姑团栾，此叟堆灰未穷独。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。